lav4e**РЕПУБЛИКА БЪЛГАРИЯ**

**Министерство на околната среда и водите**

**Регионална инспекция по околната среда и водите - Пловдив**

**Утвърдил:**

**ИВАЙЛО ЙОТКОВ**

*Директор на РИОСВ-Пловдив*

**ДОКЛАД**

**за извършена проверка на място по изпълнение на условията и сроковете в Комплексно разрешително № 38/2005 г., актуализирано с Решение № 38-Н0-И1-А1/2020 г. на “ЕВН България Топлофикация” ЕАД - площадка “ОЦ Пловдив ЮГ”**

На 25.04.2024 г. и 26.04.2024 г. във връзка с чл. 120, ал. 5 и чл. 148 от Закона за опазване на околната среда (обн. ДВ бр. 91/2002 г., с посл. доп. и изм.), Заповед № РД-119/19.04.2024 г. на Директора на РИОСВ - Пловдив и в изпълнение на утвърден от МОСВ “План за контролната дейност на РИОСВ - Пловдив за 2024 г.”, екип от експерти при РИОСВ - Пловдив и експерт при Басейнова дирекция “Източнобеломорски район” - Пловдив извършиха планова проверка по документи и на място по изпълнение на условията и сроковете в Комплексно разрешително (КР) № 38/2005 г., актуализирано с Решение № 38-Н0-И1-А1/2020 г. на “ЕВН България Топлофикация” ЕАД - площадка “ОЦ Пловдив ЮГ”, гр. Пловдив.

**I. Цел на проверката:**

Основна цел на проверката е осъществяване на текущ контрол на дейността на обекта за спазване изискванията на поставените условия и срокове в Комплексно разрешително № 38-Н0-И1-А1/2020 г. на “ЕВН България Топлофикация” ЕАД - площадка “ОЦ Пловдив ЮГ”, гр. Пловдив, както и законовите задължения на Притежателя му, произтичащи от Закона за опазване на околната среда, специализираните закони и подзаконовите нормативни актове към тях.

**II. Обхват на проверката и инсталациите/дейностите на обекта, които са проверени:**

Във връзка с чл. 154а от ЗООС през януари 2024 г. е извършена Оценка на риска за околната среда от дейността на “ЕВН България Топлофикация” АД, гр. Пловдив - площадка “ОЦ Пловдив ЮГ” с издадено КР № 38-Н0/2005 г., актуализирано с Решение № 38-Н0-И1-А1/2020 г. Окончателното определяне на риска на обекта е “НИСЪК” и проверките се извършват веднъж на три години. Поради тази причина инсталацията е включена в “План за контролната дейност на РИОСВ - Пловдив за 2024 г.”

**ІІ.1. Инсталациите, които са проверени са както следва:**

1. Горивна инсталация с номинална топлинна мощност 99 MW за производство на топлинна енергия:

- ВК №1 с мощност 31 MW;

- ПК1, ПК2, ПК3, ПК4, ПК5, ПК6 с мощност 68 MW.

**ІІ.2. Извършената проверка по документи и на място на производствената площадка обхваща периода от 22.04.2021 г. до 26.04.2024 г. включително, във връзка със следните условия:**

Условие № 2. Инсталации, обхванати от това разрешително;

Условие № 3. Обхват;

Условие № 4. Капацитет на инсталациите;

Условие № 5. Управление на околната среда;

Условие № 6. Тълкуване;

Условие № 7. Уведомяване;

Условие № 8. Използване на ресурси;

Условие № 9. Емисии в атмосферата;

Условие № 10. Емисии на отпадъчни води;

Условие № 11. Управление на отпадъците;

Условие № 12. Шум;

Условие № 13. Опазване на почвата и подземните води от замърсяване;

Условие № 14. Предотвратяване и действия при аварии;

Условие № 15. Преходни и анормални режими на работа;

Условие № 16. Прекратяване на работата на инсталациите или на части от тях.

**III. Констатации от извършената проверка по документи и на място на производствената площадка:**

**Условие № 2. Инсталации, обхванати от това разрешително**

Не е извършвана промяна на инсталациите в обхвата на Приложение № 4 от ЗООС, разрешени с условието. Новите водогрейни котли ВК № 30HAA10AC001 и ВК № 30HAA20AC001, разрешени с настоящото условие са изградени, но не са въведени в редовна експлоатация.

**Условие № 3. Обхват**

Представена е информация изискана с условието на комплексното разрешително. Не е извършвана промяна в работата на инсталациите и на границите на производствената площадка.

**Условие № 4**. **Капацитет на инсталациите**

Не е констатирано превишение на капацитета на инсталацията, разрешена с условието на комплексното разрешително.

**Условие № 5. Управление на околната среда**

Операторът прилага система за управление на околната среда (СУОС). Представени са Сертификат по Стандарт ISO 14001:2015 с рег. № TRBA 110 0101, валиден до 16.12.2025 г. на Тюф Рейнланд България ЕООД, списък на всички инструкции изискани с условията на комплексното разрешително и актуален списък на нормативни актове, отнасящи се до работата на инсталацията.

**Условие № 6. Тълкуване**

За проверявания период е представена информацията изискана с условието на комплексното разрешително.

**Условие № 7. Уведомяване**

Представена информация изискана с условието на комплексното разрешително.

Не са възниквали аварийни или други замърсявания, не е съществувала непосредствена заплаха за екологични щети и не са настъпили екологични щети.

**Условие № 8. Използване на ресурси**

**Условие 8.1. Използване на вода**

Изградени са три броя сондажни кладенци, разположени на производствената площадка. Представено е Разрешително за водоползване издадено от БДИБР - Пловдив и Договор с “ВиК” ЕООД, гр. Пловдив.

Операторът прилага:

-Инструкция за извършване на проверки на техническото състояние на водопроводната мрежа на площадката, установяване на течове и предприемане на действия за тяхното отстраняване.

Представени са протоколи от извършени проверки.

-Инструкция за измерване и документиране на изразходваните количества вода за производствени нужди (включително охлаждане) и за оценка на съответствието на изразходваните количества вода за производствени нужди (включително охлаждане) с определените в разрешителното

Представени записи за изразходваните количества вода и записи с оценка на съответствието.

**Условие 8.2. Използване на енергия**

Операторът прилага:

-Инструкция за експлоатация и поддръжка на инсталацията за третиране на помпи мрежова вода, основен консуматор на електроенергия.

Представени са протоколи от извършени проверки.

-Инструкция, осигуряваща измерване/ изчисляване и документиране на изразходваните количества електроенергия за производствени нужди и Инструкция за оценка на съответствието на изразходваните количества електроенергия с определените такива в разрешителното, в това число установяване на причините за несъответствията и предприемане на коригиращи действия за отстраняването им.

Представени са записи за количеството консумирана електроенергия и оценка на съответствието.

**Условие 8.3. Суровини, спомагателни материали и горива**

Операторът прилага:

-Инструкция, осигуряваща измерване/изчисляване и документиране на използваните количества спомагателни материали и горива съгласно условията поставени в комплексното разрешително и Инструкция за оценка на съответствието на стойностите на годишните норми за ефективност при употребата на спомагателните материали и горивата с условията на разрешителното.

Представени са записи с оценка на съответствието, информационни листове за безопасност на използваните опасни химични вещества и препарати, спомагателни материали и горива и Оценка за безопасността на съхранението на опасни химични вещества и смеси.

**Условие № 9.Емисии в атмосферата**

**Условие 9.2. Емисии от точкови източници**

Технологичните и вентилационни газове се изпускат организирано през изпускащи устройства (комини), разрешени с условията на комплексното разрешително.

Операторът прилага Инструкция за периодична оценка на съответствието на измерените стойности на контролираните параметри с определените в разрешителното емисионни норми, установяване на причините за несъответствията и предприемане на коригиращи действия. Собствените периодични измервания (СПИ) на емисиите на вредни вещества в отпадъчните газове, изпускани в атмосферния въздух се извършват от акредитирана лаборатория. Представени са протоколи от изпитване.

**Условие 9.3. Неорганизирани емисии**

Прилагат се Инструкции за периодична оценка за наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им и Инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия. Представени са протоколи от извършени проверки и записи с оценка на съответствието.

**Условие 9.4. Интензивно миришещи вещества**

Оператора прилага инструкция за периодична оценка на спазването на мерките за предотвратяване/отстраняване емисиите на интензивно миришещи вещества.

Представени са протоколи от извършени проверки и записи с оценка на съответствието. От извършена проверка на място не е констатирано разпространение на неприятни миризми извън границите на производствената площадка.

**Условие 9.5. Въздействие на емисиите на вредни вещества върху качеството на атмосферния въздух**

При извършения собствен мониторинг не са установени стойности на контролираните показатели надвишаващи установените с КР НДЕ.

**Условие 9.6. Собствен мониторинг**

Извършва се определения с условията на комплексното разрешително мониторинг на емисиите на вредни вещества, изпускани в атмосферния въздух от неподвижни източници. Представени са протоколи от изпитване от акредитирана лаборатория.

**Условие № 10. Емисии на отпадъчни води**

**Условие 10.1. Производствени отпадъчни води**

С условието е разрешана експлоатацията на пречиствателно съоръжение - водомаслен сепаратор за производствени (измивни) отпадъчни води от сградата на новите два водогрейни котли: Водогреен котел ВК № 30HAA10AC001 – 19 MW и Водогреен котел ВК № 30HAA20AC001 – 19 MW. Към момента на проверката съоръжението е изградено, но не е въведено в редовна експлоатация.

Изготвени са Инструкция за поддържане на оптималните стойности на технологичните параметри, осигуряващи оптимален работен режим на пречиствателното съоръжение и Инструкция за периодична оценка на съответствие на измерените стойности на контролираните параметри за пречиствателното съоръжение, с определените оптимални такива по условието на разрешителното.

Извършва се предвидения с условията на комплексното разрешително мониторинг на смесен поток (производствени, охлаждащи, битово-фекални и дъждовни) отпадъчни води. Представени са протоколи от изпитване от акредитирана лаборатория.

**Условие 10.2. Охлаждащи води**

Извършва се предвидения с условията на комплексното разрешително мониторинг на смесен поток (производствени, охлаждащи, битово-фекални и дъждовни) отпадъчни води. Представени са протоколи от изпитване от акредитирана лаборатория.

**Условие 10.3. Битово-фекални води**

Извършва се предвидения с условията на комплексното разрешително мониторинг на смесен поток (производствени, охлаждащи, битово-фекални и дъждовни) отпадъчни води. Представени са протоколи от изпитване от акредитирана лаборатория.

**Условие 10.4. Дъждовни води**

Извършва се предвидения с условията на комплексното разрешително мониторинг на смесен поток (производствени, охлаждащи, битово-фекални и дъждовни) отпадъчни води. Представени са протоколи от изпитване от акредитирана лаборатория.

**Условие № 11. Управление на отпадъците**

**Условие 11.1. Образуване на отпадъци**

Образуваните отпадъци от производствената дейност на площадката не се различават по вид (код и наименование) и количества разрешени с условията на комплексното разрешително.

Операторът прилага инструкция за периодична оценка на количеството образувани отпадъци за единица продукт, на причините за установените несъответствия с определените в комплексното разрешително и за предприемане на коригиращи действия. Представени са записи за количествата образувани отпадъци на площадката с оценка на съответствието.

**Условие 11.2. Приемане на отпадъците за третиране**

На притежателя на настоящото разрешително не се разрешава приемане на отпадъци за третиране на площадката. От извършената проверка на място не са констатирани несъответствия.

**Условие 11.3. Предварително съхраняване на отпадъци**

Извършва се съхраняване на отпадъците, разрешени с условията на издаденото комплексно разрешително и на определените за тази цел площадки.

Операторът прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия. Представени са записи от извършени проверки. Не са констатирани несъответствия.

**Условие 11.4. Транспортиране на отпадъците**

За транспортиране извън територията на площадката са предавани отпадъците разрешени с условията на издаденото комплексно разрешително на фирми притежаващи необходимите документи за това. Представени са разрешителни, регистрационни документи, договори, приемо-предавателни протоколи и кантарни бележки за предадените производствени неопасни отпадъци. Не е извършвано транспортиране и предаване на опасни отпадъци

**Условие 11.5. Оползотворяване, в т. ч. рециклиране на отпадъците**

На оператора се разрешава да предава за оползотворяване, в т. ч. рециклиране, отпадъците от дейността на предприятието, извън територията на площадката, единствено на фирми, притежаващи документ по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор или да ги предава по реда и при спазване на изискванията на Регламент (ЕО) № 1013/2006. За проверявания период не са констатирани несъответствия.

**Условие 11.6. Обезвреждане на отпадъците**

На оператора се разрешава единствено да предава за обезвреждане отпадъците от дейността на предприятието извън територията на площадката единствено на лица, притежаващи разрешение по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор или да ги предава по реда и при спазване на изискванията на Регламент (ЕО) № 1013/2006. За проверявания период не са констатирани несъответствия.

**Условие 11.7. Контрол и измерване на отпадъците**

Операторът прилага: Инструкция за измерване или изчисляване на количествата образувани отпадъци

и Инструкция за оценка на съответствието на наблюдаваните годишни количества образувани отпадъци с определените такива в условията на разрешителното, установяване на причините за несъответствия и предприемане на коригиращи действия.

Представени са записи за количествата образувани отпадъци на площадката с оценка на съответствието.

**Условие 11.8. Анализи на отпадъците**

За проверявания периодне са образувани и не е извършвана класификация на отпадъци с огледални кодове, поради тази причина не са извършвани анализи.

**Условие 11.9. Документиране и докладване**

В ИАОС, гр. София е представен годишен отчет, съгласно Наредба № 1 от 04 юни 2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие № 12. Шум**

Операторът прилага:

- Инструкция за наблюдение не по-малко от един път в рамките на две последователни календарни години на общата звукова мощност на площадката; еквивалентните нива на шум в определени точки по границата на площадката; еквивалентните нива на шум в мястото на въздействие;

- Инструкция за оценка на съответствието на установените еквивалентните нива на шум по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия.

Представени са протоколи от изпитване и запис с оценка на съответствието. За проверявания период не е констатирано превишение на шум в околната среда над граничните стойности на еквивалентно ниво на шума по границите на производствената площадка и в мястото на въздействие (най-близката жилищна зона).

За проверявания период не са постъпвали оплаквания за шум излъчван в околната среда над граничните стойности от дейността на централата.

**Условие № 13. Опазване на почвата и подземните води от замърсяване**

**Условие 13.1. Мерки за опазване на почвата и подземните води от замърсяване**

Операторът прилага:

-Инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете. Представени са протоколи от извършени проверки. Не са установени течове.

-Инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони). Представени са записи от извършени проверки. Не са възниквали разливи и/или изливания на опасни вещества върху производствената площадка.

-Инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им. Представени са протоколи от извършени проверки. Не са установени течове.

-Инструкция за периодична проверка и поддръжка на канализационната система за отпадъчни води на площадката. Представени са записи от извършени проверки. Не са констатирани несъответствия.

**Условие 13.2. Условия за мониторинг на почвата**

Извършва се собствен мониторинг на почвите в три пункта за мониторинг, разположени на територията на производствената площадка с честота и показатели съгласно одобрен и съгласуван план за собствен мониторинг на почви. Представени са протоколи от изпитване от акредитирана лаборатория.

**Условие 13.3. Условия за мониторинг на подземните води**

Изградени са три броя сондажни кладенци за производствени нужди, разположени на производствената площадка. Извършва се собствен мониторинг на подземните води с честота и показатели съгласно одобрен и съгласуван план за собствен мониторинг на подземните води. Представени са протоколи от изпитване от акредитирана лаборатория.

**Условие 13.4. Документиране и докладване**

Представена е информация изискана с Условие № 13.

**Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети**

Операторът е изготвил и е представена инструкция за оценка на риска от аварии при извършване на организационни и технически промени. За проверявания период не са възниквали аварийни ситуации.

**Условие № 15. Преходни режими на работа (пускане, спиране, внезапни спирания и други)**

Представени са:

- Инструкция за пускане и спиране на пречиствателните съоръжения, която осигурява: пускане на пречиствателните съоръжения (ако е възможно технологично) в действие преди пускане на свързаните с тях производствени инсталации или части от тях; Спиране на пречиствателните съоръжения след прекратяване на производствения процес;

- Технологични инструкции за пускане (влизане в стабилен работен режим) и спиране на инсталациите разрешени с условията на комплексното разрешително, съдържащи необходимите мерки и действия, осигуряващи оптималното протичане на производствените процеси и Инструкция за документиране на действията, включваща продължителността на процесите по пускане и спиране на инсталациите разрешени с условията на комплексното разрешително.

За проверявания период не са регистрирани анормални режими на работа.

Изготвен е План за мониторинг при анормални режими. Представени са оперативни дневници със записи.

**Условие № 16. Прекратяване на работата на инсталациите или на части от тях**

За проверявания период не е вземано решение от оператора за прекратяване или временно прекратяване на дейността на инсталациите или части от тях.

**Констатациите от извършената планова проверка са, че операторът “ЕВН България Топлофикация” ЕАД, гр. Пловдив - площадка “ОЦ Пловдив ЮГ” изпълнява поставените условия и заложените срокове в КР № 38/2005 г., актуализирано с Решение № 38-Н0-И1-А1/2020 г.**